**ROMÂNIA**

**JUDEŢUL HUNEDOARA**

**MUNICIPIUL DEVA**

**PRIMARUL**

 **REFERAT DE APROBARE PREZENTAT DE PRIMAR**

pentru modificarea Hotărârii Consiliului local nr.303/2018 privind

aprobarea contractării şi garantării de către municipiul Deva a unei finanţări rambursabile interne în valoare de 50.000.000,00 lei, modificată şi completată ulterior

 În şedinţa Consiliului local din data de 31 august 2018 s-a aprobat Hotărârea Consiliului local nr.303/2018, privind aprobarea contractării si garantarii de către municipiul Deva a unei finanțări rambursabile interne, în valoare de 50.000.000,00 lei, cu perioada de maturitate de 20 ani, pentru realizarea unor investiţii publice de interes local.

 Prin Hotărârea Comisiei de Autorizare a Împrumuturilor locale nr.5712/02 aprilie 2019, înregistrată la registratura Primăriei Municipiului Deva sub nr.34315/08.04.2019 au fost aprobate tragerile, pentru anul 2020, în valoare de 34.646.534,90 lei si pentru anul 2021, in valoare de 15.353.465,10 lei din finanţarea rambursabilă menţionată.

 În urma solicitării Municipiului Deva manifestată prin adresa nr.20-3388-PDV/14.01.2020 cu privire la reautorizarea efectuării de trageri din finanțarea rambursabilă în valoare de 50.000.000,00 lei, contractată de la EximBank în anul 2019, potrivit deliberărilor consemnate în procesul-verbal al ședinței din data de 22.01.2020, Comisia de Autorizare a Împrumuturilor Locale a adoptat, în unanimitate, Hotărârea nr.6037 pentru modificarea art.2 din Hotărârea nr.5712/02.04.2019, în sensul aprobării tragerilor din finanțarea rambursabilă în valoare de 50.000.000,00 lei, în anul 2020.

 Prin Hotărârea Comisiei de autorizare a împrumuturilor locale nr.6983/17.01.2022, înregistrată la registratura instituției sub nr.22-8766-PDV/27.01.2022, pentru modificarea art.2 din Hotărârea nr.5712/02.04.2019, modificată prin hotărârile nr.6037/22.01.2020, nr.6120/16.04.2020, nr.6133/23.04.2020, nr.6257/18.08.2020, nr. 6556/14.06.2021 și nr.6983/17.01.2022, potrivit deliberărilor consemnate în procesul verbal al ședinței din data de 17.01.2022, au fost aprobate tragerile din finanțarea rambursabilă în valoare de 50.000.000,00 lei, astfel:

* în anul 2020: 20.664.792,65 lei, din care 228.236,29 lei pentru realizarea unor investiții publice de interes local care beneficiază de fonduri externe nerambursabile de la Uniunea Europeană;
* în anul 2021: 18.262.124,58 lei, din care 150.100 lei pentru realizarea unor investiții publice de interes local care beneficiază de fonduri externe nerambursabile de la Uniunea Europeană;
* în anul 2022: 11.073.082,77 lei, din care 1.768.153,65 lei pentru realizarea unor investiții publice de interes local care beneficiază de fonduri externe nerambursabile de la Uniunea Europeană.

 Direcţia Deva 2020-Serviciul Investitii si Reparatii Publice comunică nota justificativă nr.22-11179-PDV/03.02.2022 cu privire la actualizarea Anexei la Hotărârea nr. 303/2018 cu noile obiective ce se vor deconta din această finanţare rambursabilă.

 Rezumând cele prezentate mai sus se impune modificarea corespunzătoare a Anexei la Hotărârea Consiliului local nr.303/2018 modificată şi completată ulterior.

1. În temeiul prevederilor art.129 alin.2 lit.”b”, alin.4 lit.”b”, al art.139 alin.3 litera “b”, art.196, litera “a” din Ordonanța de Urgentă a Guvernului nr.57/2019, privind Codul administrativcumodificările şi completările ulterioare,ale Ordonanței de urgență a Guvernului nr.64/2007 privind datoria publică, cu modificările şi completările ulterioare, coroborate cu cele ale cap. IV din Legea nr.273/2006 privind finanţele publice locale, cu modificările şi completările ulterioare, precum şi cu cele ale Hotărârii Guvernului nr.9/2007 privind constituirea, componenţa şi funcţionarea Comisiei de autorizare a împrumuturilor locale, cu modificările şi completările ulterioare, ale art.43 alin.4 din Legea nr.24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, ale art.9 pct.8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr.199/1997, precum şi ale Codului civil, aprobat prin Legea nr.287/2009, republicat, cu modificările și completările ulterioare,

 Supun atenţiei comisiilor de specialitate şi plenului Consiliului local al municipiului Deva proiectul de hotărâre pentru modificarea Hotărârii Consiliului local nr.303/2018 privind aprobarea contractării si garantarii de către Municipiul Deva a unei finanţări rambursabile interne în valoare de 50.000.000,00 lei, modificată si completată ulterior.

**PRIMAR,**

**Nicolae Florin Oancea**